Leqdic-nneɣ yewwi-d di tazwara ɣef unnar n tsuqqilt, dacu-tt tsuqqilt, amek I ttttwalin yimnadiyen deg wannar-agi, nekni deg leqdic-nneɣ nefka azal ugar i sin n yedlisen-a, anida i nufa uguren n tsuqqilt mi ara nɛeddi seg tefransist ɣer teqbaylit, uguren-a nebḍa-ten ɣef ukuẓ n yeswiren anida ad d-nebder:  Ugur ilan assaɣ d tesnalɣa anida tutlayt n tefransist tessaqdac iferdisen ur ten-nettafa ara deg tutlayt-nneɣ neɣ mgal akka. Nebda tazrawt-nneɣ ɣef wakud yellan deg tefransist am : (passé, present, future) ur nettaf ara deg teqbaylit ladɣa, acku tutlaytnneɣ tesseqdac timeẓra kan am : (izri, izri ibaw, urmir, urmir ussid)  Ugur yeqnen ɣer tseddast anida tafyirt tafransist tesɛa iferdisen ulac-iten deg tutlayt n tmaziɣt ladɣa taqbaylit, neɣ iferdisen i tesɛa tmaziɣt, ulac-iten deg tutlayt n tefransist am usemmad agensay neɣ (expansion interne), d waṭas n wuguren nessagza-ten-d deg uḥric n tesleḍt.